google/wiki40b huggingface dataset:
Høyesterettsdommer

Høyesterettsdommer er den alminnelige betegnelsen på en dommer som er ansatt i den øverste domstolen innen et rettssystem (Høyesterett). Høyesterettsdommer er ansett som en av de mest prestisjefylte jobbene man kan få som jurist, og de som får denne jobben må ha vist seg særlig kvalifiserte gjennom sin yrkeskarriere. Vanligvis tilstrebes det at dommerne i en høyesterett, i likhet med dommere i andre domstoler, skal ha en variert bakgrunn. Både jurister med bakgrunn i offentlig forvaltning, påtalemyndigheten og privat advokatvirksomhet bør således være representert.

Norges Høyesterett

I Norges Høyesterett er det til enhver tid 20 høyesterettsdommere (19 dommere og 1 justitiarius). Antall dommere i Høyesterett ble økt fra 19 til 20 fra 2010 på grunn av økt arbeidsmengde.
For å bli høyesterettsdommer må man i tillegg til de alminnelige krav som gjelder for dommere være fylt 30 år, og måtte historisk ha avlagt juridisk embetseksamen med karakteren laud («beste karakter»). Denne karakteren er imidlertid avskaffet og nytt karaktersystem er ikke sammenlignbart med det som gjaldt før. Høyesterettsdommere må tre av når de fyller 70 år, men gis normalt avskjed i nåde og beholder tittel og rang som høysterettsdommer. Det er et offentlig uttalt mål at Norges Høyesterett skal avspeile den norske befolkningen i kjønn, alder og geografi. I tillegg bør dommerne i Høyesterett avspeile en bred yrkesmessig juristbakgrunn.
Høyesterettsdommerne er de offentlige ansatte juristene som tjener mest, og har per 1. oktober 2016 en lønn på kr 1 721 856. Høyesterettsjustitiarius har en lønn på kr 1 996 288. Det har vært diskutert om lønningene likevel er for lave sett i forhold til hva det er mulig å tjene i privat sektor. Til dette har det vært innvendt at faglig anerkjennelse og prestisje bør være nok for å tiltrekke seg de beste juristene til jobben.
Giftgass i første verdenskrig

Bruken av giftgass i første verdenskrig var en stor oppdagelse innenfor militærets historie. Giftgassen varierte fra kjemikalier som tåregass og den noe farligere sennepsgassen, til dødelige typer som fosgen og klor. Den kjemiske krigføringen utgjorde en stor del av første verdenskrig. Det var imidlertid begrenset hvor mange som faktisk døde av gassangrep og forgiftning, kun 4 % av alle de falne i kamp døde på grunn av giftgass. Den forholdsvis lave prosentandelen skyldtes at man utviklet effektive mottrekk og forholdsregler ved gassangrep. I de siste delene av krigen ble bruken av gass større, mens dens effektivitet ble redusert fordi man ble flinkere til å forsvare seg imot den og at det ofte ble fatale resultater for egne soldater da vindretningen ofte kunne snu.
Den omfangsrike bruken av kjemiske gasser bidro til at første verdenskrig av mange ble oppfattet som «kjemikerens krig».
Bøler Idrettsforening

Bøler IF Fotball

Bøler IF Fotball har 40 fotballag på aldersbestemte nivåer. A-laget i fotball skal i 2014 spille i 4. divisjon. Laget ble trent av Atle Jan Larsen fra 2007 til og med 2012 og etablerte seg i 3. divisjon med 2.-plass i 2010 som klubbens beste plassering noengang. IF Fotball og de andre selvstendige gruppene har klubbhus ved idrettsanlegget Haraløkka på Bøler. Her spiller Bøler IF Fotball sine hjemmekamper. Hjemmebanen har siden sommeren 2004 vært kunstgress, som imidlertid kun er en sommerbane da det ikke er lagt varmekabler. 
Bøler hadde i en stund også et kvinnefotballag, som fortsatt står for den største bedriften i klubbens historie, da de vant cupfinalen i 1981 foran storfavoritten BUL. Bøler var også representert i Eliteserien i fotball for kvinner (nå Toppserien) så sent som i 1997-sesongen.
Bøler IF har hatt to spillere på det norske A-landslaget for kvinner. Disse er Janne Andreassen (1982–1987) og Hilde Strømsvold (1992).
Eksekvering utenfor rekkefølge

Eksekvering utenfor rekkefølge (engelsk: out-of-order execution) er innenfor informatikken et paradigme som er brukt i avanserte mikroprosessorer. Det går ut på å ta i bruk instruksjonssykluser som ellers ville være ubrukt på grunn av en forsinkelse. I dette paradigmet utfører mikroprosessoren instruksjonene i en annen rekkefølge enn det som tilsies i programmet.. Gjennom innebygd maskinvare oppdager den dataavhengigheter før de inntreffer, og opphever den forsinkelse som dataavhengigheter kunne forårsake ved å utføre avhengige instruksjoner i en annen rekkefølge enn programmet skulle tilsi.
.mu

Markedsføring

Enkelte registrarer markedsfører .mu-domenet som et domene for musikk og museer.
Det finnes også en gratistjeneste som tilbyr tredjenivå .mu domener, under navnet MusicNIC. De opptar 97 andrenivå domener, inkludert .eu.mu, .fr.mu, .uk.mu og gis bort gratis som URL-omdirigeringer.

Redelegering

.mu er for tiden i gang med å bli redelegert fra sin nåværende sponsororganisasjon Internet Direct Ltd. til Mauritius' myndigheter for informasjons- og kommunikasjonsteknologi (ICTA). Redelegeringen til det nye .mu-registreringsenheten forventes å være fullført innen utgangen av 2007.
Tom Russell

Tidlige karriere

Russell ble utdannet fra University of California med eksamen i kriminologi i 1971 og var også lærer på en skole i Nigeria samtidig med Biafra-krigen. Han levde også i Spania og Norge, og arbeidet en tid i et sirkus i Puerto Rico. Han begynte sin musikalske karriere tidlig på 1970-tallet i Vancouver, blant annet med å spille på stripperbarer. Senere flyttet han til Texas og dannet et band med sangeren og pianisten Patricia Hardin. De spilte inn to album, men skilte lag i 1979 på samme tid hvor Russell drev vekk fra musikkindustrien.
Mens han jobbet som en drosjesjåfør i Queens møtte Russell gitaristen Andrew Hardin (ikke i slekt med Patricia Hardin). Etter å ha hørt hans sanger overtalte Hardin ham til at de skulle danne et nytt band. Kort tid etter dette var Robert Hunter fra Grateful Dead passasjer i Russells drosje. Russell sang for ham sin sang Gallo Del Cielo. En imponert Hunter inviterte Russel og Hardin å bli med ham på scenen i New Yorks Bitter End, og deretter ble de Hunters fast åpningsnummer. Hardin forble fast som Russells medmusikant inntil april 2006.

Tom Russell Band

På 1980-tallet gjorde Russell fire album som ble kreditert Tom Russell Band som besto av Russell, Hardin og trekkspill-mesteren Fats Kaplin. Disse albumene blandet elementer fra folkemusikk, country og rock, og ofte også musikk som var inspirert av sørvest området i USA, det såkalte amerikansk «blue collar» livet, og fra hendelser fra hans eget fargerike liv, som for eksempel sangen Road to Bayamon, en konsertfavoritt, som handlet om hans tid i Puerto Rico. Siden midten av 1980-tallet har han delvis vært bosatt i Oslo, og han har tidligere spilt inn tre album i Norge.
Hans tilnærming til historiefortellinger ble også vist i sanger som Haley's Comet, som også har blitt spilt inn av medforfatter Dave Alvin og forteller om de siste triste dagene til Bill Haley. I 1987 samarbeidet han med Ian Tyson på en ny versjon av Gallo del Cielo som vant prisen CMA Award for årets beste singel.

Hotwalker

Russells album de siste årene har vært tungt influert av hans nåværende hjemby, El Paso. Album som Borderland har den sterkt Tex-Mex-influerte sangen om livet på begge sider av grensen.
I 2005 utga Russel Hotwalker, den andre delen i hans planlagte Americana-trilogi, den første delen av The Man From God Knows Where. Dette konseptalbumet var hovedsakelig inspirert av hans korrespondanse med forfatteren Charles Bukowski. Undertittelen var A Ballad for Gone America og hadde sanger og opplesninger, mange av dem framført av en annen venn av Bukowski, sirkusdvergen Jack Horton. Innspilte biter av stemmene fra Lenny Bruce og Edward Abbey blir også hørt på albumet som tar form som en musikal-collage og et sørgedikt over det USA fra Russells barndom og til beat-generasjonen.
I tillegg til å arbeide med ny musikk har Russell også stilt ut sine kunstverk og organiserer en årlig transamerikansk «musikktog» som inneholder kunstverksteder og konserter om bord et eldgammel langdistanse damptog.
Hardanger Hotel

Hardanger Hotel er et forretningshotell som ligger midt i Odda sentrum.
Gras (kunstnergruppe)

Gras eller Gras-gruppa var et kunstnerkollektiv som var aktivt i Oslo på begynnelsen av 1970-tallet. Gruppa ble kjent for sine politiske bilder, ofte knytta til protester mot Vietnamkrigen eller mot EEC (EU).
Gras ble dannet ved årsskiftet 1969–1970, dels som et kunstnerisk verkstedsfellesskap, dels som et politisk fellesskap. I Oslo hadde Gras lokaler i Christian Krohgs gate. Politisk viste Gras et engasjement tuftet på en radikal, sosialistisk plattform. Flere av kunstnerne var knyttet til SUF(m-l), senere AKP(m-l).
Mye av kunsten ble spredt i form av plakater og postkort. Dette var i realiteten originalgrafikk, trykket for hånd og gjerne i flere farger. Som plakater ble verkene limt opp ute på byen, i nattens mulm og mørke. I juni 1972 førte det til at syv Gras-medlemmer ble arrestert og bøtelagt. Gras-kunstnerne lagde også plakater, bokforsider og illustrasjoner i samarbeide med andre organisasjoner, forlag og tidsskrifter; som bladet Profil, forlaget Oktober, Nationaltheatrets stykke Svartkatten og Norsk Forfattersentrum.
I Gras grafikkmappe 1971 finner vi 14 trykk, et for hver av kunstnerne som var med på den tiden: Siri Anker Aurdal, Øivind Brune, Bjørn Melbye Gulliksen, Anders Kjær, Per Kleiva, Morten Krohg, Bjørn Krogstad, Eva Lange, Victor Lind, Olav Orud, Jan Radlgruber, Asle Raaen, Egil Storeide og Willibald Storn. Et annet kjente navn fra Gras var skulptøren Marit Wiklund.
Aktiviteten og diskusjonene i Gras fikk også betydning for utviklingen innen billedkunstfeltet i Norge. Medlemmene var engasjert i arbeidet for å skape mer slagkraftige fagorganisasjoner for kunstnerne, bedre stipend- og vederlagsordninger og sikre bredere kunstutdanning. Mange av Gras' medlemmer finner vi senere i tillitsverv i ulike kunstnerorganisasjoner.
Den opprinnelige Gras-gruppa besto til høsten 1973. Da fikk man nye verkstedslokaler i Nora fabrikkers tidligere lokaler på hjørnet av Maridalsveien og Møllerveien, og gikk over til å bli et andelslag under navnet Nora/Gras.
Kvartil

Utregning

En kvartil kan regnes ut ved å dele en sortert liste med målinger i fire, for så å hente ut verdien til målingene mellom hver fjerdededel av listen. For å hente ut verdien til målingen mellom 1. og 2. kvartil (nedre kvartil) symbolisert Q₁, verdien til målingen mellom 2. og 3. kvartil (median) symbolisert M og verdien til målingen mellom 3. og 4. kvartil (øvre kvartil) symbolisert Q₃. For å finne nummeret i listen til målingen til Q₁ kan vi bruke formelen, hvor n er antall verdier:
For å finne M:
For å finne Q₃:
Vær oppmerksom at dersom (n + 1)/4 ikke er blir et naturlig tall, vil svaret for Q₁ og Q₃ bli en brøk. Da må verdiene vektes mot hverandre.

Kvartilbredde

Kvartilbredden er differansen mellom den øvre og nedre kvartil.
Ettersom kvartilbredden ikke blir påvirket av de 25 % største eller minste verdiene, blir det et godt spredningsmål, selv om de originale verdiene var skjevt fordelt.

Kvartilavvik

Kvartilavviket er definert som halvparten av kvartilbredden.

Eksempler

Eksempel 1

Datasett: 6, 47, 49, 15, 42, 41, 7, 39, 43, 40, 36

Sortert datasett: 6, 7, 15, 36, 39, 40, 41, 42, 43, 47, 49
Eksempel 2

Sortert datasett: 7, 15, 36, 39, 40, 41
Eksempel 3

Sortert datasett: 1, 2, 3, 4
Alexander Baumann

Utdannelse og opplæring

Alexander Baumann ble født i Heilbronn, Tyskland. Han ble utdannet som maskiningeniør ved Technische Hochschule (TH) i Stuttgart med eksamen i 1899 som en Regierungsbauführer. Hans første stilling var som ingeniør for et maskinselskap (Sächsische Machinenfabrik) i Chemnitz, etterfulgt av en periode ved Dresdner Machinenfabrik und Schiffswerft i Neustadt i Sachsen.

Undervisningskarriere

I 1902 flyttet Baumann til Zwickau for å undervise i maskinfag. Han ble instruktør på det Fysisk-Tekniske Reichs Establishment i Charlottenburg i 1908. I de fem årene etter brødrene Wrights flyvning i 1903 fikk Baumann patenter på flykonstruksjoner, flykontroll mekanismer, samt slats. 
I 1910 begynte Baumann å undervise i luftfart på Technishe Hoch Schule (TH) i Stuttgart, og hans rykte førte til at Graf Ferdinand von Zeppelin ble oppmerksom på ham. Zeppelin ledet en stiftelse som hadde samlet inn  59 000 Gullmark til å etablere en stilling i flyteknikk ved TH i Stuttgart og Baumann ble den første som fikk denne stillingen senere på året.
Av sin lønn kjøpte Baumann en Wright Flyer fra Wright Brothers i 1912, og var en av grunnleggerne av Aeronautical Society of Stuttgart, en forløper til DGLR (tysk Forening for Air and Space Flight). Med den tyske produsenten, Gmbh Freytag, utviklet Baumann, konstruerte og testet en dobbeltdekker av sin egen konstruksjon. 
I 1913  publiserte han en to-binds lærebok, Mechanische Grundlagen des Flugzeugbaues som ble en standard referanse i det neste tiåret.

Første verdenskrig

Ved starten på første verdenskrig hentet Ferdinand von Zeppelin Baumann til Versuchsbau Gotha-Ost (VGO) konsortium for å konstruere, utvikle, produsere og teste Riesenflugzeug («gigantisk fly»), et fly som skulle ble større enn Gotha G bombefly. Den første Riesenflugzeug som ble bygget var VGO.I i april 1915. Baumann, en ekspert i lette konstruksjonsteknikker, plasserte fire motorer i naceller mellom øvre og nedre vinge for å fordele belastningen og spare vekt på nederste vinge. 
Etter VGO.III prototype, et 3-motors bombefly med åpen cockpit bygde han et med større motor og større styrke enn den første konstruksonen.  Baumann konstruerte og utviklet tre etterfølgere, inkludert Zeppelin-Staaken R. VI, som ble det største bombefly produsert i noe antall i Tyskland under første verdenskrig.
For sine prestasjoner fikk Baumann den Kongelige-Württemberg Wilhelm Cross uten Sverd (Königlich-Württembergisches Wilhelmkreuz ohne Schwerter) i 1917.

Karriere etter krigen

I 1924 ble Baumann interiørdesigner for Mitsubishi Jukogyo Kabushiki Kaisha i Nagoya, Japan. Han arbeidet sammen med Nobushiro Nakata (sjefkonstruktør) og Satsuo Tokunaga. Baumann konstruerte tre tidlige japanske militærfly, 2MR1 Tobi transpor/rekognoseringsfly, eksperimentflyet 2MB2 Washi (Eagle) lett bomber og 1MF2 Hayabusa ("vandrefalk") jagerfly.
Baumann kom tilbake til Tyskland og døde i Stuttgart 23. mars 1928 av lungekreft.
Solasplitten

Solasplitten er et vegprosjekt i Sola og Stavanger kommune som ble åpnet for trafikk 18. desember 2012.
Motortrafikkveien går øst-vest mellom Europavei 39 Motorveien og Stavanger lufthavn, Sola. Vegen er en forlengelse av Riksvei 509 som før sluttet ved flyplassen. Vegen tar over riksveistatusen fra Nesbuveien som tidligere var hovedruten mellom Stavanger og flyplassen. Nesbuveien er nå en del av 510Fylkesvei 510.
Empire Test Pilots School

Empire Test Pilots' School (ETPS) er en britisk flyskole for testpiloter og flyteknikere / flymekanikere med ansvar for testflyginger for fly med faste vinger og helikoptre. Skolen ligger på flybasen Boscombe Down i Wiltshire, England. Da skolen ble opprettet i 1943 var den den første i sitt slag i verden.
Skolens motto er: «Learn to test; test to learn». (Lær å prøve, prøv for å lære).
Skolen drives av QinetiQ med en langtidskontrakt med det Britiske Forsvarsdepartement.

Historien

Skolen ble opprettet i 1943 etter et stort antall dødsfall av piloter under utprøvingen av de mange nye flytypene det ble laget prototyper av under krigen. 
21. juni 1943 ble enheten betegnet som «Skolen for prøveflygingsflygere» som var en del av «Utprøvingsanstalten for fly og våpen» ved Boscombe Down. Skolen skulle uteksaminere piloter og teknikere med kunnskap og ferdigheter i uttesting, forskning og utvikling innen flyteknikk og aerodynamikk både innen flyvåpenet og flyindustrien. 
Det første kullet, som begynte sommeren 1943, ble uteksaminert 29. februar 1944. 18 kandidater startet kurset. De fleste kom fra Flyvåpenet (Royal Air Force) og fra sjøforsvarets Flygekorps (The Fleet Air Arm of the Royal Navy). Tre sivile deltagere kom fra flyprodusenten «Bristol Aeroplane Company». Fem av kandidatene sluttet etter en uke siden matematikk-kravene var for høye. Fem av studentene fra det første kullet døde senere under prøveflyginger.
I oktober 1945 flyttet skolen til RAF Cranfield på grunn av rask vekst og plassmangel. Den flyttet igjen i juli 1947 til Farnborough der skolen holdt til i nesten 21 år. I januar 1968 flyttet skolen igjen og kom tilbake til Boscombe Down der den fremdeles holder til.
Fram til 1963 var kursene felles for piloter for fly og helikopter og for flyteknikere / flymekanikere. Siden da er det blitt arrangert egne kurs for helikopterpiloter, og fra 1974 er det egne kurs for flyteknikere/ flymekanikere. Det arrangeres også kortere kurs for andre aktører innen flyging enn de militære.
Denne skolen var den første i sitt slag, men ble raskt etterfulgt av andre skoler som U.S. Air Force Test Pilot School ved Edwards Air Force Base i California i 1944, U.S. Naval Test Pilot School i Maryland i 1945 og EPNER i Frankrike, (École du Personnel Navigant d'Essais et de Réception) in 1946. Andre skoler er siden opprettet i India, (Indian Air Force Test Pilots' School, i Bangalore) og i Japan. Flere av disse skolene har utvekslingsprogrammer som gir studentene mulighet til å teste ut et stort antall flytyper. De amerikanske, franske og britiske skolene er spesielt aktive i slik utveksling for sine studenter.
Mohamed Naail

Idrettskarriere

Naail deltok på 400 meter under Ungdoms-VM i friidrett 2017, men ble diskvalifisert i innledningsheatet. 
Han representerte Maldivene under VM i friidrett innendørs 2018, som landets eneste utøver. Han satte nasjonal rekord på 400 meter i innledningsheatet, med 49,98 sekunder, dette var 24. beste tid, men gikk ikke videre til semifinalen.
Skylla

Skylla og Kharybdis

I Homers Odysseen er Skylla et sjøuhyre som lever på den ene sida av et trangt sund. På den andre sida lever det enda frykteligere Kharybdis.
Skylla er beskrevet som et forferdelig sjøuhyre med fire øyne, seks lange nakker med uhyggelige hoder, hver av dem hadde tre rekker med skarpe tenner. Hennes kropp besto av tolv føtter som lignet på tentakler og hadde fiskehale og med fire til seks hundhoder som var vokst ut ved midjen. Hun var en av barna til Forkys og Keto. En del kilder, inkludert Stesichoros (500-tallet f.Kr.), oppgir hennes foreldre som havguddommene Triton og Lamia.
Kharybdis suger inn vatnet i sundet tre ganger om dagen og spyr det ut igjen, og på den måten skaper det en sterk malstrøm.
I tolvte sang av Odysseen blir Odyssevs råda av Kirke å seile nærmest Skylla, fordi Kharybdis kan knuse hele skipet hans. Han greier å navigere seg forbi Skylla, men hun snapper seks av mennene hans og sluker dem levende.

Prinsesse Skylla

Skylla var ifølge et gresk sagn datter av kong Nisos og prinsesse av Megara. Nisos var usårbar så lenge han hadde noe rødt hår i behold blant det hvite. Kong Minos av Kreta angrep Megara, men Nisos hadde stadig én lokk med rødt hår og hadde ingenting å frykte. Skylla forelska seg imidlertid i Minos, og beviste sin kjærlighet veg å skjære av farens røde hårlokk. Nisos ble drept, og Megara tilfalt Kreta. Som straff for at hun hadde sveket faren, tok Minos livet av Skylla. Hun ble forvandla til en sjøfugl, evig forfulgt av faren, som var blitt til en havørn.
Toyota Prius

Toyota Prius (1997–) er en familiebil fra japanske Toyota. Den er en av de første serieproduserte hybridbiler.
Serie 1 (XW10; 1997–2003, 123 000 eks.) ble solgt i Japan og fra 2000 verden over. Den var en 4-seters sedan bygget i Toyota (Aichi) med 1,5-liters bensin- (58 hk) og 288 V elmotor (40 hk). Den hadde trinnløst gir.
Serie 2 (XW20; 2003–2009, 1,2 millioner eks.) var en noe større fem-dørs kombi (bil) med 110 hk.
Serie 3  (XW30; 2009–2015) var litt større med 1,8-liters bensinmotor og 134 hk. Den fikk variantene Plug-in hybrid (ZVW35, lade fra ladestasjon) og  + Seven (XW40) med plass til sju.  
Serie 4 (XW50; 2015–) har designelement fra hydrogenbilen Toyota Mirai og bygges på New Global Architecture (kan kjøres raskere), og er rimeligere i drift, grunnet lavere effekt på 122 hk. Som ladbar PHEV kunne den kjøres med både elmotor og generator samtidig (for høyere effekt), og varianten "Solar" kom med solceller som rakk i fem kilometer, men da uten skinn.  AWD-i fra 2019 hadde ekstra elmotor på bakhjulene og dermed firehjulsdrift ved lavere hastigheter.
Per juli 2015 var den solgt i 5,2 millioner eksemplarer, som er 65 % av alle hybridmotorene fra Toyota.

Hybridteknologien

Toyota Prius er en såkalt serie-parallellhybrid med bensinmotor, elektrisk motor og en generator. Systemet som sørger for fremdrift i Prius (og andre Toyota/Lexus-modeller) kalles Hybrid Synergy Drive. Det går ut på at bensinmotoren driver et planetgir som fordeler kraft mellom drivverket og en elektrisk generator, samt at en elektrisk motor er koblet til drivverket . På grunn av planetgiret, virker bilen mest som en seriehybrid i lav fart, og går gradvis over til å operere som parallellhybrid ved økende fart. Bilen kan drives med bensinmotoren alene, el-motor alene eller ved hjelp av begge samtidig. Dette styres automatisk av bilens datasystem, men føreren kan manuelt velge å kjøre bilen ved hjelp av den elektriske motoren alene. 
Den elektriske motoren drives med energi fra en batteripakke som lades via generatoren. Ved bremsing og ved kjøring i utforbakke virker også den elektriske motoren som en generator. Batteripakken kan ikke lades med strøm fra nettet, men det finnes modeller med mulighet for dette. Med ladestrøm fungerer bilen delvis som en elbil, noe som gjør den til en plugin-hybrid.
Bensinmotoren har såkalt (modifisert) Atkinsonsyklus til forskjell fra Ottosyklus som normalt brukes i konvensjonelle bensinmotorer for biler. Atkinsonsyklus gir lavere drivstofforbruk på bekostning av maksimaleffekten. I Prius 2. generasjon er den på bare 80 HK som er lite for en 1,5 liter bensinmotor i dag, mens maksimalt dreiemoment er 115 Nm. I Prius kompenseres det for dette, ved at den elektriske motoren med en effekt på 67 HK og et dreiemoment på 400 Nm i hele turtallsområdet fra 0 til 1 200 o/min kobles inn ved behov, som f.eks under akselerasjon.
Prius kan akselerere fra 0 til 100 km/t på 10,9 sekunder, toppfarten er 170 km/t mens drivstofforbruket ved blandet kjøring er oppgitt til 0,43 l/mil.
Bukollen

Bukollen (1 121 moh.) er et fjell i Flå kommune og ligger fysisk helt sør i Vassfaret, der fjellet grenser mot det nordlige Strømsoddbygda mot sør.
I overgangen mellom fjell og skog ligger den kjente Bukollgrasingen, der det er påtruffet brunbjørn mange ganger gjennom tidene. Det var gjerne her bjørnen fant seg et hi for vinteren. Et titalls brunbjørner er skutt i dette området, den siste i 1956.
Ved sørfoten av fjellet ligger Buvatnet som drenerer til Buvasselvi og er en del av Soknavassdraget. Bukollen og Buvatnet er også porten til Vidalen fra sør, der det er mulig å ta seg over fjelldalen med bil til sørenden av Hedalen og Nes i Ådal.
Ioan Hora

Landslaget

7. februar 2015 fikk han sin første landskamp for Romania mot Bulgaria.
Gunni

Kjente personer med navnet

Personene i listene er ordnet kronologisk etter fødselsår.